Úradný vestník L 343 , 18/12/2002 S. 0008 - 0009



Nariadenie Komisie (ES) č. 2251/2002 zo 17. decembra 2002, ktorým sa mení a dopĺňa nariadenie (ES) č. 2759/1999, ktorým sa stanovujú pravidlá na uplatňovanie nariadenia Rady (ES) č. 1268/1999 o podpore spoločenstva predvstupových opatrení pre poľnohospodárstvo a rozvoj vidieka v prístupových krajinách strednej a východnej Európy v predvstupovom období (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1268/1999 z 21. júna 1999 o podpore spoločenstva predvstupových opatrení pre poľnohospodárstvo a rozvoj vidieka v prístupových krajinách strednej a východnej Európy v predvstupovom období [1], naposledy zmenené a doplnené nariadením (ES) č. 2500/2001 [2] a najmä na jeho článok 12 ods. 1, keďže: (1) jedným s cieľom článku 1 ods. 2 písm. b) nariadenia (ES) č. 1268/1999 je vyriešenie hlavných a špecifických problémov pre udržateľnú úpravu poľnohospodárskej oblasti a oblastí vidieka v prístupových krajinách. Škody spôsobené v poľnohospodárstve a na vidieku, vrátane lesných plôch, výnimočnými prírodnými katastrofami môžu predstavovať také problémy, akými boli záplavy, ktoré v auguste 2002 spôsobilé značné škody vo viacerých prístupových krajinách. Spoločenstvo musí byť schopné vhodne reagovať na takéto výnimočné prírodné katastrofy s použitím rôznych nástrojov vrátane predvstupových nástrojov stanovených podľa nariadenia (ES) č. 1268/1999; (2) v prípade, že výnimočné prírodné katastrofy, vrátane požiarov, majú negatívny vplyv na lesy v rôznych prístupových krajinách, malo by byť možné podporiť určité aktivity v prospechu danej oblasti. Tiež by malo byť možné konať preventívne, ako je stanovené podľa šiestej zarážky článku 30 ods. 1 nariadenia Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) a zmeniť a doplniť ako aj zrušiť určité nariadenia [3]; (3) článok 5 nariadenia Komisie (ES) č. 2759/1999 [4], naposledy zmenený a doplnený nariadením (ES) č. 2251/2001 [5], umožňuje poskytnúť podporu pre odborné vzdelávanie, ktoré prispieva k zlepšeniu profesionálnych zručností a schopností farmárov ostatných osôb zamestnaných v poľnohospodárstve a lesnom hospodárstve a ich premene. V prípade neexistencie iných predvstupových finančných nástrojov spoločenstva podporujúce odborné vzdelávanie, rozširujúce podporu pre takýto druh vzdelávania každému pre činnosti, ktoré by prospievali z predvstupových opatrení pre poľnohospodárstvo a rozvoj vidieka (Sapard) by prispel účinnejšie na dosiahnutie cieľov Sapard-u; (4) nariadenie (ES) č. 2759/1999 by sa malo preto príslušne zmeniť a doplniť; (5) opatrenia stanovené v tomto nariadení sú v súlade so stanoviskom Výboru pre poľnohospodárske štruktúry a rozvoj vidieka, PRIJALA TOTO NARIADENIE: Článok 1 Nariadenie (ES) č. 2759/1999 sa mení a dopĺňa takto: 1. Článok 5 sa nahrádza týmto: "Článok 5 1. Podpora pre odborné vzdelávanie sa môže poskytnúť s cieľom prispieť k zlepšeniu odborných zručností a schopností farmárov a ostatných osôb zamestnaných v poľnohospodárstve a lesnom hospodárstve a ich premene. Navyše sa môže táto podpora poskytnúť pre odborné vzdelávanie ostatných osôb, ktorý pravdepodobne budú zamestnaný v činnostiach, na ktoré sa vzťahujú ostatné opatrenia programu, okrem tých, ktoré sú uvedené v poslednej zarážke článku 2 nariadenia (ES) č. 1268/1999. 2. Podpora pre odborné vzdelávanie nezahŕňa učebné kurzy alebo vzdelávanie, ktoré tvorí časť normálnych programov alebo systémov vzdelávania na strednej alebo vyššej úrovni." 3. Článok 7 ods. 1 sa nahrádza týmto: "1. Podpora sa môže poskytnúť pre činnosti stanovené v článkoch 29 a 30 nariadenia (ES) č. 1257/1999 a za podmienok stanovených v týchto článkoch. Avšak podpora na obnovu potenciálu produkcie lesného hospodárstva sa môže poskytnúť iba tam, kde sa vyskytla výnimočná prírodná katastrofa, bez ohľadu na príčinu a Komisia tak určila." Článok 2 Toto nariadenie nadobúda účinnosť na tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. decembra 2002 Za Komisiu Franz Fischler člen Komisie [1] Ú. v. ES L 161, 26.6.1999, s. 87. [2] Ú. v. ES L 342, 27.12.2001, s. 1. [3] Ú. v. ES L 160, 26.6.1999, s. 80. [4] Ú. v. ES L 331, 23.12.1999, s. 51. [5] Ú. v. ES L 304, 21.11.2001, s. 6. --------------------------------------------------